**Heti gazdasági események (november 13-19.)**

**Szlovén országos gazdasági és külgazdasági hírek**

* **Szlovén állami költségvetés 14,9 M EUR többletet ért el az év első tíz hónapjában, a bevételek** 7%-os növekedés mellett 7,3 Mrd EUR- tettek ki, és 1%-kal csökkentek a kiadások 7,3 Mrd EUR-ra. **Bár a kormány még költségvetési hiányt tervez 2017-re, jövőre, először tíz év után, költségvetési többletre számít**.
* **Quantum Strategic Partners, Soros György által vezetett pénzügyi alap, a Sava turisztikai és ingatlan cégcsoport tulajdonában lévő Gorenjska Bank 55%-os részére pályázik,** derül ki a Siol hírportál híreiből. A Sava turisztikai és ingatlan cégcsoportot, a bank fő részvénytulajdonosát korábban fél millió euróval büntették meg, amiért nem tudta időben eladni a Gorenjska Bankban lévő részvényeit. Most az Abanka Bank, a Bank Asset Management Company és a Zavarovalnica Triglav biztosítótársasággal alkotott konzorcium közösen árulja a részvényeket. **Média források szerint a Quantum Strategic Partners érdeklődik továbbá a Tuš és Mercator részvényei iránt is.**
* **Metod Dragonja, korábbi pénzügyminisztert és pénzügyminisztériumi államtitkárt nevezték ki**, a Koper-Divača közötti második vasútvonal megépítésére, a kormány által 2016. márciusban létrehozott **2TDK projekt-vállalat általános ügyvezető igazgatójának**. 2TDK vállalat 45 évre szóló koncessziós szerződést kötött az állammal az újonnan létrejövő vasúti szakasz üzemeltetésére.
* Az **Európai Bizottság, az Európai Befektetési Bank (EIB) és a Banka Slovenije szlovén központi bank pénzügyi és befektetési konferenciát szervezett Ljubljanában**, ami az európai befektetési potenciálokra, különösképpen a Stratégiai Befektetések Európai Alapja (EFSI) által kínált megoldásokra és a szlovéniai befektetési lehetőségekre fókuszált. (részletes jelentés készül)
* **A SID Export és Fejlesztési Bank és az Európai Befektetési Alap (EIF), aláírta az első szlovén tőkenövekedés befektetési programot**. Az alapba az innovatív és gyorsan növekvő kis- és középvállalkozások támogatására, valamint a munkahelyteremtésre **50-50 M EUR-t helyeztek el.**
* **Az Európai Befektetési Bank (EIB) és a DARS szlovén autópálya üzemeltető, 51 M EUR-s megállapodást kötött**, **a 3,5 tonnánál nehezebb tehergépjárművek elektromos úthasználati díjfizetési rendszerének 2018 elején történő bevezetése érdekében**. A projekt közel 90 M EUR-t tesz ki, egyben az első EFSI projektje Szlovéniának.
* **A kormány, a turizmus fejlesztés felgyorsítására új törvényt fogadott el, ami maximalizálja a napi idegenforgalmi adót (2,5 EUR), valamint bevezeti a turisztikai promóciós adót.** **A kormány évi 5 M EUR bevételre számít**, amit a Szlovén Turisztikai Szervezet (STO) turisztikai promócióra fordít majd. A törvény szerint az idegenforgalmi adó az önkormányzatok kezében marad, valamint az önkormányzatok összesen 6,9 M EUR támogatásban részesülnek, amit a turizmus fejlesztésére kell fordítaniuk. A törvényjavaslat az idegenvezetők szakmájat is szabályozza.
* A **kormány csütörtökön elfogadta**, mint a külföldi, mind a hazai befektetőknek szóló **zöldmezős beruházásokra vonatkozó törvényt**. A régóta várt törvény célja az üzleti környezet vonzóvá és kiszámíthatóvá tétele, ezen kívül meghatározza a stratégiai befektetéseket és a fenntartható befektetések támogatását. A kormány ezzel a törvénnyel, a közpénzek felelősségteljes és hatékony felhasználása érdekében, **biztosítani kívánja a hazai és külföldi befektetők egyenlő bánásmódját**. A **gyártási és szolgáltatási szektorban stratégiai befektetésnek számít az a beruházás, ami legalább 40 M EUR-val valósul meg és legalább 400 új munkahelyet teremt. A kutatási és fejlesztési területen stratégiai beruházás az, ami legalább 20 M EUR értékű és 200 munkahelyet teremt. A támogatás mértéke a beruházási érték 25%-a lehet.**
* A **ljubljanai kerületi bíróság jóváhagyta az orosz Sberbank fellebbezését**, továbbá elutasította a horvát Agrokor, a Mercator anyavállalatának, csődeljárási indítványát. **Így a Sberbank felvásárolhatja az Agrokor vagyonát Szlovéniában beleértve a Mercator részvényeit is**.
* **Az országgyűlés, csütörtökön, elfogadta a 2018-ra és 2019-re szóló költségvetést. A tervek szerint a folyamatos gazdasági fejlődés miatt, csökkenek a megszorító intézkedések**. **A költségvetés 2018-ban 9,68 Mrd EUR, 2019-ben 9,75 Mrd EUR bevételre számít. A 2018-as költségvetési kiadások várhatóan (53 M EUR növekedéssel) elérik a 9,63 Mrd EUR-t 2018-ban, míg 2019-ben tovább növekednek 9,7 Mrd EUR-ra. A kormány mindkét évben 50 M EUR többletre számít.**

**Legfrissebb statisztikák**

* **Szlovénia ipari termelése évi 8,6%-os emelkedéssel a második legnagyobb növekedést érte el az EU-ban** Lettország (12,9 %) után, és ez 3,6%-al haladta meg az EU átlagát jelentette be az Európai Statisztikai Hivatal.

**Vállalati hírek**

* **Cimos,** a Koper székhelyű, gépjármű alkatrészeket gyártó vállalat új olasz tulajdonosa, **eladta a KJK Capitalnak „spin-off” vállalkozását ahová korábban 200 alkalmazottat helyezett át** derül ki a Dnevnik újság híradásából. **A cég további 147 munkavállaló elbocsátását tervezi**, beleértve az adminisztrációs munkatársakat is. A legtöbb elbocsátásra a Senožeče városában található gépjármű alkatrészek mechanikai megmunkálásáért felelős részlegén kerül sor, de a Vuzenica, Maribor és Koper városokban lévő üzemekben is hasonló leépítések várhatóak. Jelenleg a vállalat 3.400 alkalmazottat foglalkoztat, amiből 1.500 főt Szlovéniában.

* A Brdo pri Kranju birtokon található **Hotel Brdo nyerte el a Luxury Travel Guide nemzetközi turisztikai portál által adományozott „Luxury Country Hotel of the Year” címet**. Špela Munih Stanič a szálloda igazgatója, Londonban vette át a díjat a múlt héten. A Brdo pri Kranju egy erdőkkel és legelőkkel tarkított 500 hektáros birtok, amelyen több mint 1.000 különböző növény és állatfaj él. A birtok a Natura 2000 védett területei közé tartozik.
* **A Mercator** kiskereskedelmi cégcsoport **9,9 M EUR nettó profitot könyvelt el** az év első kilenc hónapjában, **szemben az előző év hasonló időszakában képződött 1,7 M EUR veszteségével.**
* A **Krka gyógyszeripari cégcsoport** 928,3 M EUR bevételt ért el az év első 9 hónapjában, ami 9%-os javulást jelent a 2016-os évhez képest. A csoport **nettó nyeresége 37%-os növekedéssel elérte a 110,1 M EUR-t.**